  Виталий Пронин Элькунамы ялэмын «Чисто по-удмуртски. Чылкыт» акция. Та акциез радъян борды басьтӥськизы Иж городлэн администрациез, отходъёсты утялтонъя Улос оператор, Ижысь Общественной палата, «Парки Ижевска» огазеяськон. Отчы пыриськыны быгатоз котькудӥз, азбарзэ, ужан интыезлэсь котырзэ утялтэмез потӥз ке. Акция вожвылъяськон выллем ортчоз. Отчы пыриськон понна кырсь интыез фотое пуктоно но чылкытатскон борды басьтӥськоно. Утялсконлэсь мынэмзэ фотое пуктоно. Туспуктэмъёсты пуктылоно социальной сетьёсы #trashtag хештэген. Пусйыны эн вунэтэ та интылэсь адрессэ. Отходъёсты утялтонъя улос операторлэн кивалтӥсез Иван Маринин ивортэмъя, вормисе потэмъёслы - 100 муртлы - кузьмамын луозы жуг-жаглы чаклам контейнеръёс. Соосты пуктыны луоз трос этажъем юртъёслэн азбаръёсазы но, частной секторысь урамъёсы но. «Чисто по-удмуртски. Чылкыт» ужрадэ пыриськыны быгатозы ёросъёсын улӥсьёс но. Акцилы йылпумъянъёс лэсьтэмын луозы 12-тӥ мае. Елена Никитина  